CELEX: 52003PC0370
Language: fi
Date: 2003-07-23
Title: Ehdotus Neuvoston asetukseksi Euroopan atomienergiayhteisön perustamissopimuksen 41 artiklan mukaisesti komissiolle ilmoitettavien investointihankkeiden määrittelystä annetun asetuksen (Euratom) N:o 2587/1999 muuttamisesta

Avis juridique important

|

52003PC0370

Ehdotus Neuvoston asetukseksi Euroopan atomienergiayhteisön perustamissopimuksen 41 artiklan mukaisesti komissiolle ilmoitettavien investointihankkeiden määrittelystä annetun asetuksen (Euratom) N:o 2587/1999 muuttamisesta  /* KOM/2003/0370 lopull. */  

Ehdotus NEUVOSTON ASETUKSEKSI  Euroopan atomienergiayhteisön perustamissopimuksen 41 artiklan mukaisesti komissiolle ilmoitettavien investointihankkeiden määrittelystä annetun asetuksen (Euratom) N:o 2587/1999 muuttamisesta (komission esittämä)PERUSTELUT1. JOHDANTOEuratomin perustamissopimus allekirjoitettiin vuonna 1957 ja sen tavoitteena oli luoda Euroopan yhteisölle energiantuotantoon kotimainen vaihtoehto, jotta yhä kasvavaa riippuvuutta Lähi-idän öljystä voitaisiin vähentää. Sopimuksen avulla Euroopan oli määrä kehittää tietotaitoaan ja hankkia keinot hyödyntää ydinenergiaa siviilitarkoituksiin (esimerkiksi sähköntuotantoon). Resurssien, kuten osaamisen, infrastruktuurin, rahoituksen ja valvonnan, yhteen kokoamisella pyrittiin nopeuttamaan kehitystä entistä alhaisemmin kustannuksin.Sopimuksen tavoitteiden ja varsinkin uusien ydinvoimaloiden rakentamisen ja ylläpidon katsottiin edellyttävän merkittäviä investointeja. Tätä varten yhteisölle ja erityisesti komissiolle annettiin Euratomin perustamissopimuksen II jakson IV luvussa erityistehtäväksi edistää ja helpottaa ydinenergia-alan investointien yhteensovittamista. Tätä varten komissio julkaisee ensin ohjeellisia ohjelmia erityisesti ydinenergian tuotantotavoitteista ja tavoitteiden toteuttamisen edellyttämistä investoinneista. Toiseksi komissio tutkii jäsenvaltioiden investointisuunnitelmat ja esittää kantansa investointisuunnitelmien kaikista niistä seikoista, jotka liittyvät Euratomin perustamissopimuksen tavoitteisiin. Tässä yhteydessä komissio on tutkinut jo 240 investointihanketta, joiden kohdalla on tarkasteltu sekä sisältöä että perustamissopimuksen määräysten noudattamista. Investointien yhteismäärä on yli 400 miljardia euroa, josta yhteisön osuus on 2,9 miljardia euroa. Tämä on tukenut yhteisön teollista kehitystä niin, että yhteisön alueella toimivat ydinvoimalat täyttävät nyt 35 prosenttia alueen sähköntarpeesta.Euroopan komissio julkisti 6. marraskuuta 2002 joukon ydinenergia-alan toimenpiteitä, joilla viime kädessä pyritään luomaan kokonaisvaltainen ja lähtökohtaisesti yhteisön laajuinen lähestymistapa ydinturvallisuuteen ja toimitusvarmuuteen. Kokonaisuuteen kuului tiedonanto sekä kaksi direktiiviehdotusta, jotka koskevat turvallisuutta ja jätehuoltoa. Komissio antoi varsinaiset ehdotukset 30. tammikuuta 2003.Ensinnäkin komissio ehdotti yhteisönlaajuista lähestymistapaa turvallisuusasioissa esittämällä puitedirektiiviä, jossa vahvistetaan perusvelvoitteet ja yleiset periaatteet ydinvoimalaitosten turvallisuudelle käytön ja käytöstä poistamisen aikana. [1] Direktiivillä pyritään muun muassa takaamaan riittävät taloudelliset resurssit ydinvoimalaitosten käytöstä poistoa varten. Pyrkimyksenä on varmistaa, että käytöstä poistoon on käytettävissä riittävästi varoja, jotta se voidaan suorittaa niin, että ihmiset ja ympäristö suojataan ionisoivalta säteilyltä. Kuten 6. marraskuuta 2002 annetussa komission tiedonannossa Ydinturvallisuus Euroopan unionissa [2] todetaan, on myös tärkeää varmistaa, että ydinvoimalaitoksen käytöstä poistaminen pääsee käynnistymään ajallaan, siinä noudatetaan asianmukaisia menettelyjä ja käytössä on riittävästi resursseja, jotta se voidaan saattaa kunnolla päätökseen.[1]  KOM(2003) 32 lopullinen.[2]  KOM(2002) 605 lopullinen, s. 16.Lisäksi komissio antoi ehdotuksen neuvoston direktiiviksi (Euratom) käytetyn ydinpolttoaineen ja radioaktiivisen jätteen huollosta [3]. Tiedonannossa kuvatun mukaisesti tämän ehdotuksen tarkoituksena on asettaa etusijalle jätteen loppusijoitus maaperään, koska se on turvallisin tällä hetkellä tunnetuista menetelmistä. Lisäksi todetaan, että tutkimukseen ja jätehuoltoon ei osoiteta riittävästi varoja. Ehdotuksen 6 artiklassa esimerkiksi todetaan, että komission olisi otettava huomioon jäsenvaltioiden edistyminen niiden pyrkimyksissä saavuttaa radioaktiivisen jätteen huoltoon liittyvät tavoitteet, jotka koskevat lupien myöntämistä eri tyyppisille radioaktiivisille jätteille tarkoitetuille varastoille.[3]  KOM(2003) 32 lopullinen.Kun komissio valmistelee ja antaa lausuntojaan sille Euratomin perustamissopimuksen II jakson IV luvun ja erityisesti 43 artiklan mukaisesti ilmoitetuista investointihankkeista, sen olisi otettava huomioon ydinvoimalaitosten turvallisuus, varsinkin kun jätehuoltoon ja käytöstä poistamiseen liittyville kysymyksille annetaan julkisessa keskustelussa yhä enemmän painoarvoa.Näin ollen on entistäkin tärkeämpää, että komissio ydinenergia-alan investointeja tutkiessaan selvittää, voivatko kyseiset henkilöt tai yritykset varmistaa investointeja toteuttaessaan, että näitä turvallisuusperiaatteita ja tavoitteita noudatetaan.Keski- ja Itä-Euroopan maiden liittyminen Euroopan unioniin aiheuttaa sen, että yhteisön tuki ja kansallinen tuki ydinenergiainvestoinneille on entistäkin tärkeämpää, jotta voidaan saavuttaa tietyt turvallisuustavoitteet. Tässä tilanteessa ja jotta ydinenergia-alan investointien koordinointi voitaisiin varmistaa, on entistäkin tärkeämpää, että komissio voi tutkia tällaisia investointihankkeita Euratomin perustamissopimuksen tavoitteiden täyttymisen suhteen. Jos nämä investoinnit eivät ole tarpeellisia tai ylittävät Euratomin perustamissopimuksen tavoitteet tai jos sen julkinen rahoitus vääristää tai uhkaa vääristää kilpailua sisämarkkinoilla, tämä asetus ei rajoita EY:n perustamissopimuksen soveltamista.Liitteenä olevassa ehdotuksessa neuvoston asetuksen 2587/1999 muuttamisesta esitetäänkin näiden ydinenergia-alan investointeihin liittyvien komission tehtävien helpottamista, kun otetaan huomioon sähkön sisämarkkinoiden nopea kehitys.2. TAVOITTEETKomission uudessa toimenpidekokonaisuudessa korostettu tavoite löytää yhteinen lähestymistapa ydinvoimalaitosten turvallisuuskysymyksissä edellyttää myös avoimuuden lisäämistä tällä alalla. Komission on näin ollen jo varhaisessa vaiheessa, esimerkiksi kun investointihankkeesta ilmoitetaan sille, voitava tarkastaa, noudatetaanko turvallisuusperiaatteita ja -tavoitteita. Tästä syystä henkilöiden ja yritysten olisi investointihankkeesta ilmoittaessaan toimitettava komissiolle myös rakennettavan laitoksen käytöstä poistamista sekä kyseisestä investointihankkeesta aiheutuvan käytetyn polttoaineen ja radioaktiivisen jätteen huoltoa koskevat suunnitelmat. Näin komissio voisi jo varhaisessa vaiheessa esittää kantansa ja tarvittaessa keskustella asianomaisten kanssa kaikista hankkeeseen liittyvistä turvallisuusnäkökohdista. Komissio voisi tarvittaessa myös esittää suunnitelmiin muutoksia.Lisäksi komission on voitava yhteisön turvallisuusperiaatteiden mukaisesti keskustella asianomaisten yritysten kanssa kaikista käytöstä poistamisen näkökohdista, kun käytöstä poistamista koskeva suunnitelma toteutetaan Euratomin perustamissopimuksen 42 artiklassa tarkoitetulla tavalla. Tätä varten komissiolle olisi toimitettava kaikki laitosten käytöstä poistamiseen liittyviä investointeja koskevat tiedot. Komission olisi siis voitava keskustella myös käytöstä poistamiseen tähtäävistä hankkeista. Tämän mahdollisuuden on määrä lisätä avoimuutta, ja sen ansiosta komissio voi jo ennen investointihankkeen päättymistä varmistua siitä, että yhteisön turvallisuustavoitteet saavutetaan.Ydinenergia-alan investointeihin liittyvistä komission tehtävien hoidosta neljältä viime vuosikymmeneltä saadut kokemukset ovat rohkaisevia. Avoimuutta tällä alalla on lisättävä, jotta komissio voi Euratomin perustamissopimuksen tavoitteiden (varsinkin turvallisuustavoitteiden) mukaisesti helpottaa ja yhteensovittaa ydinenergia-alan investointeja. Avoimuutta olisikin lisättävä edellyttämällä, että ydinenergia-alan yritykset toimittavat komissiolle nykyisin vaadittavien tietojen lisäksi myös tarkat tiedot investointihankkeiden rahoitustavoista sekä yksityisestä ja julkisesta rahoituksesta.3. TIIVISTELMÄ VOIMASSA OLEVASTA LAINSÄÄDÄNNÖSTÄ3.1. Euratomin perustamissopimuksen määräyksetEuratomin perustamissopimuksen 1 artiklan mukaan yhteisön päämääränä on toteuttamalla ydinteollisuuden nopeaa rakentamista ja kasvua varten tarvittavat edellytykset myötävaikuttaa elintason nousuun jäsenvaltioissa ja yhteyksien kehittämiseen muiden maiden kanssa. Sopimuksen 2 artiklassa asetetaan tarkemmat tavoitteet, joiden mukaan yhteisö muun muassa helpottaa investointeja ja varmistaa ydinenergian kehittämisessä tarvittavien peruslaitosten rakentamisen yhteisössä erityisesti kannustamalla yritysten aloitteita.Sopimuksen IV luvussa (40-44 artikla) on joukko määräyksiä, joilla pyritään varmistamaan näiden tehtävien toteuttaminen ja tavoitteiden saavuttaminen.Sopimuksen 40 artiklassa annetaan komissiolle tehtäväksi edistää ja helpottaa ydinenergia-alan investointien yhteensovittamista. Tätä varten komissio julkaisee säännöllisiä ohjeellisia ohjelmia erityisesti ydinenergian tuotantotavoitteista ja kaikista tavoitteiden toteuttamisen edellyttämistä investoinneista.Sopimuksen 41-44 artiklassa määrätään komission oikeudesta tarkastaa jäsenvaltioissa tehdyt investointisuunnitelmat ja esittää niistä kantansa.Sopimuksen 41 artiklan mukaan ydinenergia-alalla toimivien henkilöiden ja yritysten on annettava komissiolle tieto investointihankkeistaan.Sopimuksen 42 ja 43 artiklassa määrätään käytettävistä menettelyistä. Sopimuksen 42 artiklan mukaan tällaiset investointihankkeet on annettava tiedoksi komissiolle sekä saatettava asianomaisen jäsenvaltion tietoon tietyn määräajan kuluessa. Sopimuksen 43 artiklan mukaan komissio käsittelee investointihankkeet kyseisten henkilöiden ja yritysten kanssa ja antaa kantansa tiedoksi asianomaiselle jäsenvaltiolle.Sopimuksen 44 artiklan mukaan komissio voi asianomaisten jäsenvaltioiden, henkilöiden tai yritysten suostumuksella julkistaa sille tiedoksi annetut investointihankkeet.3.2. Johdettu oikeusMenettelytapoja koskevissa asetuksissa määritellään tiedot, jotka komissiolle on toimitettava, jotta se voi suoriutua näistä tehtävistään.Neuvoston asetuksella (Euratom) N:o 2587/99 yksinkertaistettiin vuonna 1999 silloisia säännöksiä ja saatettiin ajan tasalle luettelo ydinvoimalaitoksista, joista on tiedotettava komissiolle. Sen mukaan:i. ydinenergia-alalla toimivien henkilöiden ja yritysten on annettava komissiolle tieto investointihankkeistaan, kun niiden kustannukset ylittävät tietyt asetuksen liitteessä määritellyt rajatii. hankkeista ilmoitettaessa on annettava tietyt tiedot (tuotetyyppi, niiden menojen kokonaismäärää, jotka voidaan suoraan laskea aiheutuviksi tarkasteltavasta hankkeesta, kesto jne.)iii. asianomaisten henkilöiden tai yritysten on ilmoitettava olennaiset ominaispiirteet laitosten käytöstä poistamiseen tähtäävistä investointihankkeista, kun hankkeen kustannukset ylittävät tietyn rajan; tässä tapauksessa komissiolle ei tarvitse toimittaa kohdassa ii tarkoitettuja yksityiskohtaisia tietoja. Komission ei tällaisissa tapauksissa myöskään tarvitse käsitellä kyseisiä hankkeita Euratomin perustamissopimuksen 43 artiklassa määritellyllä tavalla.Komission asetuksessa N:o 1209/2000 tarkennetaan menettelyjä, joita noudatetaan kun investointihankkeista ilmoitetaan komissiolle Euratomin perustamisso-pimuksen 41 artiklan nojalla. Asetuksen mukaan tiedot on toimitettava komissiolle erityisellä lomakkeella, joka on kyseisen asetuksen liitteessä. Samoin edellytetään, että komissiolle ilmoitetaan tässä yhteydessä myös niiden menojen kokonaismäärä, jotka voidaan suoraan laskea aiheutuviksi tarkasteltavasta hankkeesta, sekä rahoitustavat.4. EHDOTUKSETAvoimuuden lisäämiseksi ja jotta komissio voisi kunnolla tutkia ydinenergia-alan investointihankkeet suhteessa Euratomin perustamissopimuksen tavoitteisiin (erityisesti turvallisuustavoitteisiin) komissiolle on toimitettava seuraavat tiedot, joita ei vielä edellytetä neuvoston asetuksessa 2587/1999:1. Ilmoitetusta investoinnista aiheutuvan käytetyn polttoaineen ja radioaktiivisen jätteen huoltosuunnitelmat jo siinä vaiheessa, kun investointihanke on Euratomin perustamissopimuksen 42 artiklassa tarkoitetussa vaiheessa. Tässä yhteydessä on ilmoitettava myös asianomaisen henkilön tai yrityksen suunnitelmat, jotka koskevat investoinnin kohteen käytöstä poistamista.2. Kaikki tarvittavat tiedot investoinneista koko polttoainekierron ajalta ja erityisesti hankkeista, jotka tähtäävät laitosten käytöstä poistamiseen. Nykyisen asetuksen 2587/1999 nojalla näistä laitosten käytöstä poistamiseen tähtäävistä investointihankkeista on ilmoitettava vain olennaiset ominaispiirteet. Niitä ei myöskään tarvitse käsitellä asianomaisten henkilöiden tai yritysten kanssa Euratomin perustamissopimuksen 43 artiklassa määrätyllä tavalla. Tästä syystä komissio ei ole aiemmin yksityiskohtaisesti tutkinut käytöstä poistamiseen tähtääviä hankkeita. Koska käytöstä poistamiseen liittyvistä suunnitelmista tulee tulevina vuosikymmeninä kuitenkin entistä tärkeämpiä, näyttäisi olevan tarpeen, että komissio tutkii yksityiskohtaisesti myös tällaiset hankkeet suhteessa Euratomin perustamissopimuksen tavoitteisiin. Laitosten käytöstä poistamiseen tähtäävät investointihankkeet on siis tarkastettava samoin säännöin ja edellytyksin kuin muutkin polttoainekiertoon liittyvät hankkeet.3. Tiedot investointihankkeiden rahoitustavoista, mukaan luettuna sekä yksityinen että julkinen rahoitus. Näitä tietoja tarvitaan monestakin syystä:Komission on voitava i) helpottaa investointien yhteensovittamista ydinenergian alalla Euratomin perustamissopimuksen 40 artiklan mukaisesti ja ii) saada kuva siitä, minkä tyyppisiä investointeja ydinenergian tuotantotavoitteiden saavuttaminen edellyttää. Tässä yhteydessä komission on saatava tietää, miten jäsenvaltiot aikovat tukea investointeja ja miten tällainen tuki sopisi yhteen yhteisön tason tukimekanismien kanssa (esim. Euratomin lainat, tutkimusrahoitus, yhteisyritykset). Näin ollen on tärkeää, että komissio helpottaa investointien yhteensovittamista varmistamalla, että kansallisen tason tuki ja yhteisön tason tuki täydentävät toisiaan. Lisäksi komissio voi tällaisten tietojen perusteella esittää kausittaisissa ohjeellisissa ohjelmissaan suosituksia rahoitustavoista.5. PÄÄTELMÄTEdellä olevan perusteella esitetään muutettavaksi neuvoston asetusta 2587/1999. Ehdotetuilla muutoksilla edellytetään, että1. investointeja koskevissa ilmoituksissa annetaan tiedot investoinnista aiheutuvan käytetyn polttoaineen tai radioaktiivisen jätteen huoltosuunnitelmista sekä laitoksen käytöstä poistamista koskevista suunnitelmista;2. laitosten käytöstä poistamiseen tähtääviä investointihankkeita koskevissa ilmoituksissa annetaan kaikki yksityiskohdat ja tiedot, jotta voidaan tarkastella muita investointihankkeita energiakierron muissa vaiheissa,3. henkilöt ja yritykset liittävät Euratomin perustamissopimuksen 43 artiklan mukaisesti investointihankkeistaan antamiinsa tietoihin tiedot myös julkisesta ja yksityisestä rahoituksesta.Ehdotus NEUVOSTON ASETUKSEKSI (EY) N:o .../... Euroopan atomienergiayhteisön perustamissopimuksen 41 artiklan mukaisesti komissiolle ilmoitettavien investointihankkeiden määrittelystä annetun asetuksen (Euratom) N:o 2587/1999 muuttamisestaEUROOPAN UNIONIN NEUVOSTO, jokaottaa huomioon Euroopan atomienergiayhteisön perustamissopimuksen ja erityisesti sen 41 artiklan,ottaa huomioon komission ehdotuksen [4],[4]  EUVL Csekä katsoo seuraavaa:(1) Neuvoston asetuksessa (Euratom) N:o 2587/1999 [5] määritellään Euratomin perustamissopimuksen 41 artiklan mukaisesti komissiolle ilmoitettavat investointihankkeet. Komission asetuksessa (EY) N:o 1209/2000 [6] määritellään menettelyt, joita sovelletaan henkilöille ja yrityksille asetettujen Euratomin perustamissopimuksen 41 artiklan mukaisten velvollisuuksien täyttämiseksi.[5]  EYVL L 315, 9.12.1999, s. 1.[6]  EYVL L 138, 9.2.2000, s. 12.(2) Jotta saavutettaisiin turvallisuutta koskevat yhteisön tavoitteet, on erittäin tärkeää, että komissio voi tutkia yritysten suunnitelmat, jotka liittyvät suunniteltujen laitosten käytöstä poistamiseen sekä polttoaine- ja jätehuoltoon. Tarkoituksena on, että yhteisö voi jo varhaisesta vaiheesta lähtien tarkkaan seurata turvallisuustavoitteiden toteutumista.(3) Ionisoivasta säteilystä voi aiheutua vaaroja myös käytöstä poistamisen yhteydessä. Jotta käytöstä poistamisen käytännön toteutustavat olisivat avoimesti tiedossa, komissio tarvitsisi yksityiskohtaiset tiedot myös sellaisista investointihankkeista, jotka koskevat laitosten käytöstä poistamista. Komission olisi voitava käsitellä näitä hankkeita asianomaisen yrityksen kanssa ja esittää asiaa koskevat näkökantansa kyseiselle jäsenvaltiolle. Näin komissio voisi myös ennen laitoksen aktiivisen käyttöiän loppumista tarkastaa, että yhteisön turvallisuusmääräyksiä ollaan noudattamassa kaikilta osin.(4) Koko polttoainekiertoon, jätehuolto ja käytöstä poisto mukaan luettuina, liittyvät investoinnit ovat ydinteollisuuden oikean ja vastuullisen toiminnan välttämätön perusta.(5) Ydinenergia-alan investointihankkeiden rahoittaminen on tärkeä osa komission suorittamaa tarkastelua pyrittäessä Euratomin perustamissopimuksen tavoitteisiin. Valvontaan tarvittavaa tietoa ei tähän mennessä aina ole saatu, tai henkilöt ja yritykset eivät ole toimittaneet riittävän yksityiskohtaisia tietoja asetuksen (Euratom) N:o 2587/1999 nojalla. Komissiolla on oltava tarvittavat tiedot, jotta se voi kaikilta osin arvioida Euratomin perustamissopimuksen kannalta merkitykselliset investointihankkeet. Tämän vuoksi on määriteltävä tarkemmin, miten tällaisten hankkeiden tutkimista ja arviointia voidaan tehdä avoimemmaksi.(6) Komission on lisäksi Euratomin perustamissopimuksen 40 artiklan mukaan edistettävä ja helpotettava investointien yhteensovittamista ydinenergian alalla. Tätä varten komissio julkaisee ohjeellisia ohjelmia erityisesti ydinenergian tuotantotavoitteista ja kaikista tavoitteiden saavuttamisen edellyttämistä investoinneista.(7) Voidakseen helpottaa investointien yhteensovittamista komissio tarvitsee tietoa myös siitä, miten investointihankkeet rahoitetaan. Tämä on tärkeää, jotta kansallinen ja yhteisön julkinen tuki saadaan toimimaan toisiaan täydentävästi. Sen vuoksi komissio tarvitsee yksityiskohtaisia tietoja investointihankkeiden rahoitustavoista. Tiedoista olisi sekä yksityisen että julkisen rahoituksen osalta käytävä ilmi rahoituksen määrä ja rahoitustavat.(8) Jos nämä investoinnit eivät ole tarpeellisia Euratomin perustamissopimuksen tavoitteiden kannalta tai ylittävät nämä tavoitteet tai jos niiden julkinen rahoitus vääristää tai uhkaa vääristää kilpailua sisämarkkinoilla, tämä asetus ei rajoita EY:n perustamissopimuksen soveltamista.(9) Sen vuoksi asetusta (Euratom) N:o 2587/1999/EY olisi muutettava vastaavasti,ON ANTANUT TÄMÄN ASETUKSEN:1 artiklaMuutetaan neuvoston asetus (Euratom) N:o 2587/1999 seuraavasti:1. Korvataan 1 artikla seuraavasti:"1 artikla1. Perustamissopimuksen liitteessä II luetelluilla teollisuudenaloilla toimivien henkilöiden tai yritysten on ilmoitettava komissiolle perustamissopimuksen 42 artiklassa määrätyissä määräajoissa investointihankkeet, joiden tarkoituksena on:a) luoda uutta tuotantokykyä,b) pitää yllä määrällistä ja laadullista tuotantokykyä,c) lisätä suoraan tuotantokykyä,d) lisätä suoraan tuottavuutta,e) parantaa tuotannon laatua,f) perustaa käytetyn polttoaineen tai radioaktiivisen jätteen käsittelylaitoksia, mukaan lukien käsittely, väliaikainen tai lopullinen varastointi ja/tai loppusijoitus,g) poistaa laitoksia käytöstä.Ensimmäisen alakohdan a-f alakohdassa tarkoitetut hankkeet on ilmoitettava, kun liitteessä olevan taulukon sarakkeessa I lueteltujen teollisuudenalojen kustannukset ylittävät uusien laitosten osalta liitteessä olevan taulukon sarakkeessa II olevan ja laitosten korvaamisen ja muuntamisen osalta liitteessä olevan taulukon sarakkeessa III olevan vastaavan rahamäärän.Ensimmäisen alakohdan g alakohdassa tarkoitetut hankkeet on ilmoitettava, kun kustannukset ylittävät liitteessä olevan taulukon III sarakkeessa olevan vastaavan rahamäärän.2. Kaikentyyppisiin ydinreaktoreihin ja kaikkiin käyttötarkoituksiin liittyvistä uusista laitoshankkeista samoin kuin tällaisten laitosten korvaamiseen, muuntamiseen, uudenaikaistamiseen tai tehon lisäämiseen liittyvistä hankkeista, joiden kustannukset alittavat liitteessä olevassa taulukossa esitetyt vähimmäisrahamäärät, samoin kuin laitosten käytöstä poistamiseen liittyvistä hankkeista, joiden kustannukset alittavat liitteessä olevan taulukon sarakkeessa III esitetyt vähimmäisrahamäärät, voidaan tehdä vapaaehtoinen yksinkertainen ilmoitus, joka sisältää ainoastaan niiden olennaiset ominaispiirteet. Perustamissopimuksen 43 artiklassa määrättyä menettelyä ei tarvitse noudattaa."2. Muutetaan 3 artiklaseuraavasti:(a) Korvataan b alakohta seuraavasti:"b) niiden menojen kokonaismäärää, jotka voidaan suoraan laskea aiheutuviksi tarkasteltavasta hankkeesta sekä rahoitustapaa, mukaan luettuna kyseisen investointihankkeen sekä yksityistä että julkista rahoitusta; ilmoituksessa on oltava tiedot myös yksityisen ja julkisen rahoituksen määristä ja siihen sovellettavista yksityiskohtaisista säännöistä;"(b) Lisätään e alakohta seuraavasti:"e) ilmoitetusta investoinnista aiheutuvan käytetyn polttoaineen tai radioaktiivisen jätteen huoltosuunnitelmia sekä laitoksen käytöstä poistamista koskevia suunnitelmia."2 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...] päivänä [...]kuuta [...].Neuvoston puolestaPuheenjohtaja   [...]VAIKUTUSTEN ARVIOINTIEHDOTUKSEN VAIKUTUKSET YRITYSTOIMINTAAN JA ERITYISESTI PIENIIN JA KESKISUURIIN YRITYKSIIN (PK-YRITYKSET)Ehdotus asetukseksi Euroopan atomienergiayhteisön perustamissopimuksen 41 artiklan mukaisesti komissiolle ilmoitettavien investointihankkeiden määrittelystä 2 päivänä joulukuuta 1999 annetun neuvoston asetuksen (Euratom) N:o 2587/1999 muuttamisesta.Asiakirjan viitenumeroKOM(2003) ... lopullinen,Ehdotus1. Miksi yhteisön lainsäädäntö on tarpeen tällä alalla ja mitkä ovat sen päätavoitteet, kun otetaan huomioon toissijaisuusperiaate?Tavoitteita on useita:- Tehdään avoimemmaksi tarkastusprosessia, jossa komissio tutkii ydinenergia-alan investointihankkeet perustamissopimuksen turvallisuustavoitteet huomioon ottaen.Asetus liittyy Euroopan atomienergiayhteisön (Euratom) yksinomaiseen toimivaltaan. Sen tavoitteet on näin ollen saavutettava yhteisön tasolla. Tässä asetuksessa ei ylitetä sitä, mikä on tarpeen tämän tavoitteen saavuttamiseksi.Vaikutukset yritystoimintaan2. Mitä yrityksiä ehdotus koskee?Ehdotus vaikuttaa asetuksen pääasiallisen oikeusperustan, Euratomin perustamissopimuksen IV luvun (40-44 artikla) mukaisesti Euratomin perustamissopimuksen liitteessä II luetelluilla teollisuudenaloilla toimiviin henkilöihin ja yrityksiin. Niiden on ilmoitettava komissiolle kyseisenlaisista investointihankkeista.- Mitkä ovat kyseiset yritystoiminnan alat?Euratomin perustamissopimuksen 41 artiklan mukaisesti kaikki henkilöt ja yritykset, jotka toimivat sopimuksen liitteessä II luetelluilla teollisuudenaloilla ja jotka ovat toteuttamassa neuvoston asetuksen liitteessä olevassa taulukossa lueteltuja uusia laitoksia, laitosten korvaamista tai niiden muuntamista koskevia investointihankkeita.- Yritysten koko (pk-yritysten osuus)Ydinalalla toimivat henkilöt ja yritykset. Kokemus on osoittanut, ettei hankkeiden tiedoksi antamisessa ole mukana pk-yrityksiä.-  Ovatko yritykset keskittyneet tietylle maantieteelliselle alueelle yhteisössä?Eivät ole.3. Mitä yritysten on tehtävä noudattaakseen ehdotusta?Henkilöt ja yritykset, joiden on 41 artiklan mukaisesti ilmoitettava komissiolle investointihankkeet, ilmoittavat komissiolle myös kyseisten hankkeiden kustannusarvion ja rahoitustavan selkeästi eritellen julkiset varat, mukaan luettuna kyseisiin investointihankkeisiin käytettäväksi saatu suora ja epäsuora tuki.4. Mitkä ovat ehdotuksen todennäköiset taloudelliset vaikutukset?Hankkeella ei ole vaikutuksia työllisyyteen, investointeihin, uusien yritysten perustamiseen eikä yritysten kilpailukykyyn.5. Sisältyykö ehdotukseen toimenpiteitä, joiden tarkoituksena on ottaa huomioon pk-yritysten erityistarpeet (muihin ryhmiin verrattuna lievemmät tai erilaiset vaatimukset tms.)?Ei.Kuuleminen6. Luettelo ehdotuksen valmistelussa kuulluista tahoista ja niiden esittämät kannat pääpiirteittäinEnnen kuin komission ehdotus toimitetaan neuvostolle, siitä pyydetään lausunto Euroopan talous- ja sosiaalikomitealta.